Document ID: 32000R1474

Komisijas Regula (EK) Nr. 1474/2000
(2000. gada 10. jūlijs),
ar kuru nosaka samazinātus lauksaimniecības komponentus un papildu nodokļus, ko no 2000. gada 1. jūlija piemēro to preču importam Kopienā, uz kurām attiecas Padomes Regula (EK) Nr. 3448/93, atbilstīgi Eiropas Savienības un Izraēlas Pagaidu nolīgumam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, kurā izstrādāts tirdzniecības režīms, kas piemērojams noteiktām precēm, kuras iegūtas, pārstrādājot lauksaimniecības produktus [1], kurā jaunākie grozījumi izdarīti ar Komisijas Regulu (EK) Nr. 2491/98 [2], un jo īpaši tās 7. pantu,
tā kā:
(1) Kamēr nav stājies spēkā 1995. gada 20. novembrī parakstītais Eiropas un Vidusjūras reģiona valstu nolīgums, ar kuru izveido asociāciju starp Eiropas Kopienām un to dalībvalstīm, no vienas puses, un Izraēlas valsti, no otras puses, 1995. gada 18. decembrī [3] tika parakstīts un 1996. gada 1. janvārī stājās spēkā Pagaidu nolīgums starp Eiropas Kopienu un Eiropas Ogļu un tērauda kopienu, no vienas puses, un Izraēlas valsti, no otras puses, par tirdzniecību un ar to saistītiem pasākumiem. Šis nolīgums kvotu robežās paredz lauksaimniecības komponenta samazinājumu dažiem pārstrādātiem lauksaimniecības produktiem.
(2) Padomes 1994. gada 25. jūlija Regulā (EK) Nr. 1981/94, ar kuru atklāj Kopienas tarifu kvotas un nosaka to pārvaldīšanu attiecībā uz dažiem produktiem, kuru izcelsme ir Alžīrijā, Kiprā, Ēģiptē, Izraēlā, Jordānijā, Maltā, Marokā, Rietumkrastā un Gazas sektorā, Tunisijā un Turcijā, kā arī paredz sīki izstrādātus noteikumus šotarifu kvotu paplašināšanai un pielāgošanai [4], kurā jaunākie grozījumi izdarīti ar Regulu (EK) Nr. 563/2000 [5], ir atklātas kvotas, kuru robežās dažiem Izraēlas izcelsmes pārstrādātiem lauksaimniecības produktiem piešķir lauksaimniecības komponentu samazinājumu. Jānosaka samazinātie lauksaimniecības komponenti un papildu nodokļi.
(3) Komisijas Regulā (EK) Nr. 1460/96 [6], kurā jaunākie grozījumi izdarīti ar Regulu (EK) Nr. 2495/97 [7], ir paredzēti sīki izstrādāti noteikumi par to, kā īstenot nolīgumus par atvieglotu režīmu tirdzniecībā, ko piemēro noteiktām precēm, kuras iegūtas, pārstrādājot lauksaimniecības produktus, kas minēti Regulas (EK) Nr. 3448/93 7. pantā,
IR PIEŅĒMUSI ŠO REGULU.
1. pants
Šīs regulas pielikumos ir noteikti samazinātie lauksaimniecības komponenti, ko no 2000. gada 1. jūlija piemēro to preču importam, uz kurām attiecas Regula (EK) Nr. 3448/93 un attiecībā uz kurām ar Izraēlu noslēgtajā Pagaidu nolīgumā ir paredzēts lauksaimniecības komponenta samazinājums, kā arī atbilstīgie samazinātie papildu nodokļi.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2000. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 10. jūlijā

Labels: 17
3
6
18
15